## Zakon o sigurnosti plovidbe na moru i unutarnjim vodama - pročišćeni tekst

### NN 55/1990 (21.12.1990.), Zakon o sigurnosti plovidbe na moru i unutarnjim vodama - pročišćeni tekst

# SABOR REPUBLIKE HRVATSKE

Na temelju člana 3. Zakona o izmjenama i dopunama Zakona o sigurnosti
plovidbe na moru i unutarnjim vodama ("Narodne novine", br. 42/90),
Zakonodavno pravna komisija Sabora Republike Hrvatske, na sjednic:i održanoj
prosinca 1990. godine, utvrdila je pročišćeni tekst Zakona o sigurnosti
plovidbe na moru i unutarnjim vodama.

Pročišćeni tekst Zakona o sigurnosti plovidbe na rnoru i unutarnjim
vodama obuhvaća Zakon o sigurnosti plovidbe na moru i unutarnjim vodama
("Narodne novine", br. 40/78) te njegove izmjene i dopune objavljene
u "Narodnim novinama", br. 28/83, 24/87, 47/89. i 42/90. u kojima
je naznačeno vrijeme njihova stupanja na snagu.

Klasa: 342-25/80-01/01

Zagreb, 4. prosinca 1990.

Predsjednik Zakonodavno-pravne komisije Sabora Republike Hrvatske

**Vice Vukojević, v. r.**

---

## ZAKON

### o sigurnosti plovidbe na moru i unutarnjim vodama (pročišćeni tekst)

I. OPĆE ODREDBE

Član 1.

Sigurnost plovidbe na moru i unutarnjim vodama Socijalističke Federativne
Republike Jugoslavije, u granicama Republike Hrvatske, uređuje se Zakonom
o pomorskoj i unutrašnjoj plovidbi i ovim zakonom.

Član 2.

Sigurnost plovidbe na moru i unutarnjim vodama (u daljem tekstu: sigurnost
plovidbe) odnosi se na uvjete kojima moraju odgovarati plovni putevi na
obalnom moru i unutarnjim vodama, luke i pristaništa, sidrišta, zimovnici
i zimska skloništa, brodovi, čamci, ostali plovni i plutajući objekti,
posada odnosno stručni radnici na tim objektima, plovidba i peljarenje,
te na nadzor nad provođenjem odredaba ovoga zekona i drugih propisa kojima
se ureduje sigurnost plovidbe.

Član 3.

Sigurnost plovidbe ostvaruje se mjerama kojima se osiguravaju povoljni
uvjeti za unapređenje plovidbe, sprečavanje nezgoda, nesreća i drugih opasnosti
na obalnom moru i unutarnjim vodama.

Član 4.

Poslove sigurnosti plovidbe obavljaju lučke kapetanije i kapetanije
pristaništa (u daljem tekstu: kapetanija). ako ovim zakonom nije drugačije
određeno.

Član 5.

Odredbe ovog zakona ne primjenjuju se na brodove i čamce ratne mornarice.

II. PLOVNI PUTEVI

Član 6.

Plovni put na obalnom moru i unutarnjim vodama na kojem ne važi međunarodni
ili međudržavni režim plovidbe (Republički plovni put) mora se uređivati,
udržavati njegova plovnost, postavljati na njemu objekti sigurnosti plovidbe
i osiguravati njegovo pravilno funkcioniranje.

Način i uvjete uređivanja, održavanja i obilježavanja republičkog plovnog
puta na unutarnjim vodama, koji prolazi izmedu Republike Hrvatske i graničnih
socijalističkih republika odnosno Socijalističke Autonomne Pokrajinc Vojvodine,
utvrđuje Ministarstvo prometa i veza u sporazumu sa Republičkim odnosno
pokrajinskim organom uprave nadležnim za poslove prometa.

Član 7.

Objekte sigurnosti plovidbe na republičkom plovnom putu postavljaju,
održavaju i unapređuju organizacije koje obavljaju stručno-tehničke poslove
sigurnosti plovidbe.

Član 8.

Za upotrebu odnosno korištenje objekata sigurnosti plovidbe na plovnim
putovima plaća se naknada.

Naknadu za upotrebu odnosno korištenje objekata sigurnosti plovidbe
na republičkim plovnim putovima plaćaju korisnici tih putova.

Naknadu iz stava 2. ovoga člana utvrđuju i ubire orgarlizacija koja
obavlja stručno-tehničke poslove sigurnosti plovidbe u sporazumu sa Ministarstvom,
pomorstva odnosno Ministarstvom prometa i veza.

Dio naknade iz stava 1. ovoga člana koristi se za održavanje objekata
sigurnosti plovidbe na republičkim plovnim putovima, a utvrđuje se razmjerno
troškovima potrebnim za održavanje objekata sigurnosti plovidbe na republičkim
plovnim putovima u ukupnim troškovima održavanja objekata sigurnosti plovidbe
na plovnim putovima.

Član 9.

Postavljanje, održavanje i unapređivanje objekata sigurnosti plovidbe
na plovnom putu financiraju se iz naknada za upotrebu odnosno korištenje
tih objekata.

Ako sredstva iz naknade za upotrebu odnosno korištenje objekata sigurnosti
plovidbe iz stava 1. ovoga člana nisu dovoljna za podmirenje stvarnih troškova
organizacije iz člana 7. ovoga zakona, razlika se osigurava iz sredstava
republičkog budžeta.

Opseg radova na postavljanju i održavanju objekata sigurnosti plovidbe
utvrđuje se godišnjim programom radova koga uz prethodno pribavljeno mišljenje
nadležne kapetanije predlaže organizacija iz člana 7. ovoga zakona, a odobrava
Ministarstvo pomorstva odnosno Ministarstvo prometa i veza.

Korisnik luke odnosno pristaništa postavlja i održava objekte sigurnosti
plovidbe u luci odnosno u pristaništu.

Član 10.

Za postavljanje svjetala i znakova za obilježavanje zapreka na plovnom
putu kao i za istraživanje i eksploataciju industrijskih i ostalih mineralnih
sirovina odnosno za izgradnju objekata na plovnom putu kapetanija određuje
poziciju i karakteristike svjetala odnosno znakova, odnosno propisuje nautičko-tehničke
uvjete i mjere za sigurnu plovidbu, a uz prethodno pribavljeno mišljenje
organizacije iz člana 7. ovoga zakona.

O uvjetima i promjenama u režimu plovidbe, kao i o trajanju i vrsti
radova na plovnom putu iz stava 1. ovoga člana kapetanija je dužna pravovremeno
obavijestiti učesnike u plovidbi tim dijelom plovnog puta.

Član 11.

Plovidba na ubalnom moru i unutarnjim vodama obavlja se na plovnim putovima
i na drugim vodama izvan granica plovnih putova.

Član 12.

Na određenom dijelu plovnog puta na kojem postoje otežani uvjeti plovidbe
(plićine, jake i promjenjljive struje, nedovoljna širina za mimoilaženje
u plovidbi, za vrijeme poplavnih vodostaja i sl.). plovidba se obavlja
po posebnim propisima.

III. ČAMCI

Član 13.

Pomorski čamac i čamac unutarnje plovidbe (u daljem tekstu čamac) prema
svojoj namjeni može biti:

1.čamac za privredne svrhe (prijevoz putnika ili robe uz naplatu, obavljanje
ribolova, vađenje šljunka, kamena i dr.);

2. čamac za neprivredne svrhe (razonoda, sport, osobne potrebe i sl.);

3. čamac za javne svrhe (inspekcija, carinski nadzor, javna sigurnost
i s.).

Član 14.

Čamac je sposoban za plovidbu i određenu namjenu ako je utvrđena njegova
sposobnost za plovidbu u pogledu njegove konstrukcije, plovnih svojstava,
porivnih i drugih uređaja i opreme.

Član 15.

Utvrđivanje sposobnosti čamca za plovidbu obavlja se pregledom.

Pregled čamca može biti osnovni, redovni i izvanredni. Pregled čamca
obavlja kapetanija, a iznimno, kad se radi o rekonstrukciji i prenamjeni
postojećih čamaca, pregled može izvršiti Jugoslavenski registar brodova.

Naknadu za pregled čamca plaća vlasnik odnosno korisnik čamca.

Član 16.

Čamac mora biti baždaren. Baždarenje čamaca obavlja se prema tehničkim
pravilima o načinu mjerenja i izračunavanja tonaže odnosno istisnine koja
je utvrdio Jugoslavenski registar brodova.

Ako se popravkom ili preinakom čamca mijenja njegova tonaža odnosno
istisnina, taj se čamac mora ponovno baždariti.

Baždarenje čamca obavlja kapetanija.

Član 17.

Čamac se upisuje u evidenciju čamaca koju vodi kapetanija na čijem je
području nosioca prava raspolaganja čamcem odnosno prebivalištem vlasnika
čamca.

Iznimno od odredbe stava 1. ovoga člana čamac se može upisati u evidenciju
čamaca kapetanije na čijem području se čamac stalno ili pretežno zadržava
ili plovi.

Član 18.

U evidenciju čamaca ne može se upisati čamac koji je upisan u registru
čamaca strane države.

Član 19.

Evidencija čamaca je javna knjiga, a izvod iz te evidencije ima dokaznu
snagu javne isprave.

Član 20.

Čamac upisan u evidenciju čamaca mora imati oznaku, a može imati i ime.

Ime čamcu određuje nosilac prava raspolaganja odnosno vlasnik čamca.

Član 21.

Čamcem može upravljati samo osoba osposobljena za upravljanje čamcem.
Osoba koja upravlja čamcem za privredne i javne svrhe mora udovoljavati
i uvjetima o zdravstvenoj sposobnosti u pogledu vida i sluha za zvanje
mornar-motorist.

Član 22.

Čamcem koji je kraći od tri metra mogu se istovremeno prevoziti najviše
dvije osobe.

Član 23.

Čamac se briše iz evidencije čamaca:

1. ako nestane, propadne ili bude uništen;

2. ako se trajno povuče iz plovidbe;

3. ako postane pripadnost broda ili drugog plovnog objekta ili se preinakom
skrati na manje od tri metra, a nije gliser.

Smatra se da je čamac nestao ili propao ako je od primitka posljednje
vijesti o čamcu proteklo tri mjeseca. U tom slučaju smatra se da je čamac
nestao ili propao slijedečeg dana nakon dobivene posljednje vijesti o njemu.

Nosilac prava raspolaganja čamcem odnosno vlasnik čamca dužan je u roku
15 dana od dana nastanka okolnosti navedene u stavu 1. ovoga člana podnijeti
zahtjev kapetaniji za brisanje čamca iz evidencijc čamaca.

Član 24.

Odredbe člana 13. do 23. ovoga zakona ne odnose se na:

1. čamce koji su pripadnost broda ili drugog plovnog objekta;

2. sportske veslačke čamce, kajake ili slične plovne objekte;

3. čamce kraće od tri metra.

Odredba točke 3. stava 1. uvoga člana ne odnosi se na čamce specijalne
konstrukcije i porivnog uređaja koji mu omogućuje da klizi po vodi (gliser
i sl.), kao i na čamce kojima se obavlja privredna djelatnost.

IV. PRIJEVOZ

Član 25.

Prijevoz osoba i stvari brodom, čamcem ili drugim plovnim objektom (u
daljem tekstu: brod) može se obavljati kao javni prijevoz ili kao prijevoz
za vlastite potrebe.

Javni prijevoz je prijevoz osoba i stvari koji je, uz jednake uvjete,
svakom dostupan i obavlja se na temelju ugovora o prijevozu.

Javni prijevoz može se obavljati kao prijevoz u linijskoj plovidbi i
kao prijevoz u slobodnoj plovidbi.

Prijevoz za vlastite potrebe je prijevoz osoba i stvari što ga nosilac
prava raspolaganja odnosno vlasnik broda obavlja radi zadovoljavanja potreba
u obavljanju svoje djelatnosti odnosno radi zadovoljavanja osobnih potreba.

Član 26.

Javni prijevoz u linijskoj plovidbi obavlja se na određenim relacijama
po unaprijed utvrđenom redu plovidbe.

Javni prijevoz u slobodnoj plovidbi je prijevoz kod kojega se relacija,
cijena i drugi uvjeti prijevoza utvrđuju ugovorom o prijevozu.

Član 27.

Nosilac prprava raspolaganja odnosno vlasnik broda u javnom prijevozu
dužan je primiti na prijevoz svaku osobu ili stvar u granicama dozvoljene
nosivosti broda ako prijevoz određenih stvari nije posebnim propisima drugačije
uređen.

Član 28.

Javni prijevoz u linijskoj i slobodnoj plovidbi, kao i prijevoz za vlastite
potrebe mora se obavljati na način i pod uvjetima utvrđenim propisima o
sigurnosti pomorske i unutarnje plovidbe, kao i drugim propisima koji se
odnose na prijevoz osoba i stvari.

Član 29.

Zapovjednik broda, član posade broda, peljar i voditelj čamca koji je
u tolikoj mjeri umoran ili bolestan ili je u takvom psihičkom stanju da
je nesposoban za obavljanje poslova u vezi sa sigurnom plovidbom ili se
nalazi pod utjecajem droge ili psihoaktivnih lijekova, ne smije upravljati
brodom odnosno čamcem niti obavljati druge poslove u vezi sa sigurnom plovidbom.

Član 30.

Osoba iz člana 29. ovoga zakona ne smije upravljati brodom odnosno čamcem
niti obavljati druge poslove u vezi sa sigurnom plovidbom i u slučaju ako
se utvrdi da joj sadržaj alkohola u krvi iznosi više od 0,5 %.

Odredba stava 1. ovoga člana odnosi se i na slučaj kad se stručnim pregledom,
utvrde znaci alkoholne poremećenosti bez obzira na sadržaj alkohola u krvi.

V. VAĐENJE POTONULIH STVARI

Član 31.

Pod vađenjem potonulih stvari u obalnom moru i unutarnjim vodama razumijeva
se vađenje brodova, čamaca, zrakoplova, njihovih dijelova i drugih stvari
(u daljem tekstu: potonule stvari).

Odredbe o vađenju potonulih stvari primjenjuju se i na nasukane brodove
i čamce.

Član 32.

Potonulu stvar može vaditi domaća ili strana osoba, koja ima pravo raspolagati
sa tom stvari (u daljem tekstu: ovlaštena osoba). Potonula stvar može se
vaditi na osnovi dozvole kapetanije.

Smatra se da poznata ovlaštena osoba ne namjerava poduzeti vađenje potonule
stvari odnosno da je prekinula ili napustila to vađenje, ako u roku 90
dana:

1. od dana kad je stvar potonula ne podnese pismenu izjavu kapetaniji
da namjerava vaditi tu stvar;

2. od dana dobivanja dozvole kapetanije za vađenje potonule stvari ne
započne vađenje odnosno ne nastavi radove na vađenju potonule stvari, koje
je ranije prekinula ili napustila.

Smatra se da nepoznata ovlaštena osoba ne namjerava vaditi potonulu
stvar, ako u roku 90 dana od dana kad je stvar potonula ne podnese zahtjev
za vađenje i ne pruži dokaze o svojem pravu na potonulu stvar.

Član 33.

U zahtjevu kojim se traži dozvola za vađenje potonule stvari mora se
navesti naziv potonule stvari, mjesto gdje ona leži, način i sredstva potrebna
za vađenje, dokaz o pravu raspolaganja i vrijeme predviđeno za početak
i završetak radova na vađenju potonule stvari.

U dozvoli za vađenje potonule stvari kapetanija određuje uvjete sigurnosti
plovidbe i rok početka i završetka radova.

Dozvolu za vađenje potonule stvari kapetanija izdaje u suglasnosti:

1. sa nadležnom vojnom komandom;

2. sa nadležnom organizacijom za zaštitu spomenika kulture, za stvari
koje imaju ili se može pretpostaviti da imaju svojstvo spomenika kulture.

Član 34.

Ako potonula stvar predstavlja ili može prouzrokuvati smetnje ili opasnost
za plovidbu ili iskorištavanje prirodnih bogatstava obalnog mora i unutarnjih
voda ili zagađuje ili može zagaditi obalno more ili unutarnje vode kapetanija
će narediti ovlaštenoj osobi da u primjernom roku izvadi ili ukloni potonulu
stvar.

Ako ovlaštena osoba ne postupi po rješenju donesenom po stavu 1. ovoga
člana, kapetanija će na trošak i rizik ovlaštene osobe, a posredstvom ovlaštene
organizacije udruženog rada, potonulu stvar izvaditi ili ukloniti sa plovnog
puta.

Ako potonula stvar predstavlja neposrednu opasnost ili smetnju za plovidbu,
kapetanija može i bez donošenja prethodnog rješenja po stavu 1. ovoga člana
riješiti da se na trošak i rizik ovlaštene osobe, a posredstvom ovlaštene
organizacije udruženog rada, izvadi ili ukloni potonula stvar.

Žalba protiv rješenja iz stava 2. i 3. ovoga člana ne zadržava izvršenje
rješenja, a podnosi se u roku 15 dana od dana primitka rješenja Ministarstvu
pomorstva odnosno Ministarstvu prometa i veza.

Član 35.

O početku, prekidu, nastavljanju ili napuštanju radova na vađenju ili
uklanjanju potonule stvari ili nasukanog broda, ovlaštena osoba dužna je,
bez odlaganja obavijestiti kapetaniju koja je izdala dozvolu.

Član 36.

Ako potonula stvar predstavlja neposrednu smetnju ili opasnost za plovidbu,
a ovlaštena osoba nije poznata. Ministarstvo pomorstva odnosno Ministarstvo
prometa i veza na prijedlog kapetanije naredit će da se posredstvom ovlaštene
organizacija udruženog rada potonula stvar izvadi ili ukloni sa plovnog
puta.

Troškovi vađenja potonule stvari iz stava 1. ovoga člana kao i troškovi
njenog daljnjeg čuvanja platit će se iz sredstava koja se osiguravaju u
republičkom budžetu.

Ako ovlaštena osoba postane poznata dužna je naknaditi republičkom budžetu
troškove vađenja i čuvanja stvari iz stava 1. ovoga člana.

VI. INSPEKCIJA

Član 37.

Nadzor nad provođenjem propisa kojima se uređuje sigurnost plovidbe
obavljaju kapetanije i lnspektorat sigurnosti plovidbe u sastavu Ministarstva
pomorstva odnosno Ministarstva prometa i veza.

Član 38.

Inspektorat sigurnosti plovidbe u sastavu Ministarstva pomorstva odnosno
Ministarstva prometa i veza obavlja inspekcijske poslove sigurnosti plovidbe.

Član 39.

Inspektorat sigurnosti plovidbe u sastavu Ministarstva pomorstva odnosno
Ministarstva prometa i veza naročito:

1. prati i proučava stanje sigurnosti plovidbe i u suradnji s drugim
inspekcijama, samoupravnim interesnim zajednicama, državnim organima,oganizacijama
udruženog rada i građanima čija je djelatnost vezana za unapređivanje sigurnosti
plovidbe organizira i poduzima akcije u cilju unapr-eđivanja sigurnosti
plovidbe;

2. pokreće inicijativu i daje prijedlog za unapređenje inspekcije sigurnosti
plovidbe;

3. brine se o stručnom osposobljavanju inspektora sigurnosti plovidbe;

4. obavlja i druge poslove utvrđene zakonom.

Inspektorat sigurnosti plovidbe u sastavu Ministarstva pomorstva prikuplja
obavijesti i podatke o stanju i pojavama u oblasti sigurnosti plovidbe
te druge podatke potrebne za njegov rad.

Član 40.

Inspekcijski poslovi sigurnosti plovidbe obuhvaćaju osobito nadzor nad:

1. brodovima u pogledu njihove sposobnosti za plovldbu i ispravnosti
njihovih postrojenja, uređaja, instrumenata, aparata i opreme prema stanju
navedenom u brodskim ispravama;

2. članovima posade broda u pogledu njihove osposobljenosti i ovlaštenja
za obavljanje određenih dužnosti i poslova u skladu sa ispravama o ukrcaju;

3. članovima posade broda odnosno čamca u pogledu njihovih psihofizičkih
svojstava, a u slučaju osnovane sumnje i nad stupnjem njihove alkoholiziranosti;

4. lukama odnosno pristaništima u pogledu njihovih operativnih i drugih
obala, lukobrana, potrebnih dubina, uređaja, postrojenja i drugim objektima
namijenjenim za pristajanje, sidrenje i zaštitu brodova, kao i za ukrcavanje
i iskrcavanje putnika i stvari;

5. plovnim putovima u pogledu dubine, širine, radijusa, krivine i visine
objekata iznad tih putova;

6. objektima sigurnosti plovidbe u pogledu njihovog pravilnog postavljanja,
održavanja i funkcioniranja;

7. radio-službom koja služi sigurnosti plovidbe, njenim uređajima i
opremom, kao i održavanjem sredstava i radom te službe;

8. izgradnjom objekata koji se grade u obalnom moru i unutarnjim vodama
ili na njihovim obalama u pogledu njihovog utjecaja na sigurnost plovidbe;

9. prijevozom osoba i stvari u pogledu zaštite ljudskih života i imovine,
a u granicama dozvoljene nosivosti broda kao i drugih uvjeta propisanih
ovim zakonom i drugim propisima;

10. zaštitom mora i unutrašnjih voda od zagađivanja s brodova, plovnih
objekata ili čamaca;

11. obavljanjem meteorološke službe na brodovima koja služi sigurnosti
plovidbe;

12. načinom čuvanja i održavanja sredstava društvene samozaštite.

Inspektor sigurnosti plovidbe može osobu iz člana 29. ovoga zakona podvrgnut
ispitivanju s pomoću odgovarajućih sredstava i aparata ili ga uputiti na
stručni pregled radi provjere ima li alkohola u organizmu ili pokazuje
li znake alkoholne poremećenosti odnosno nalazi li se pod utjecajem droga
ili psihoaktivnih lijekova.

Osobe iz stava 2. ovoga člana dužne su podvrgnuti se ispitivanju odnosno
stručnom pregledu na koji su upućene. Od osoba iz stava 2. ovoga člana;
koje poriču da su pod utjecajem alkohola, a za koje se ispitivanjem s pomoću
odgovarajućih sredstava i aparata utvrdi da su pod utjecajem alkohola,
može se uzeti krv ili urin radi analize.

Ako je ispitivanjem provedenim prema odredbama stava 4. ovoga člana
utvrđeno da je osoba iz stava 2. ovoga člana pod utjecajem alkohola, troškove
utvrđivanja stupnja njihove alkoholiziranosti snosit će ta osoba.

Član 41.

Poslovi iz nadležnosti inspekcije sigurnosti plovidbe jesu nautički,
brodostrojarski, hidrograđevinski i poslovi radio-službe.

Poslove inspekcije sigurnosti plovidbe neposredno obavljaju inspektori
sigurnosti plovidbe.

Poslove inspekcije sigurnosti plovidbe mogu obavljati i stručni radnici
kapetanije u okviru posebnog ovlaštenja izdatog od rukovodioca republičkog
organa uprave nadležnog za poslove pomorstva.

Član 42.

Za inspektora sigurnosti plovidbe može se imenovati osoba koja ispunjava
ove uvjete:

1. da je državljanin Socijalističke Federativne Republike Jugoslavije,

2. da ima propisanu stručnu spremu i radno iskustvo, te položeni stručni
ispit za inspektora sigurnosti plovidbe;

3. da nije osuđivana za krivično djelo koje je po zakonu zapreka za
rad u organima uprave;

4. da se protiv nje ne vodi krivični postupak za krivična djela iz točke
3. ovoga člana;

Iznimno od odredbe stava 1. točke 2. ovoga člana, za inspektora sigurnosti
plovidbe može se imenovati i osoba koja nije položila stručni ispit za
inspektora, ako ispunjava ostale propisane uvjete. Organ, koji vrši imenovanje,
obavezat će takvu osobu da položi stručni ispit za inspektora sigurnosti
plovidbe u roku koji ne može biti duži od godine dana.

Radniku koji je imenovan za inspektora sigurnosti plovidbe prema stavu
2. ovoga člana prestaje radni odnos u organu inspekcije sigurnosti plovidbe
ako u određenom roku ne položi stručni ispit za inspektora sigurnosti plovidbe.

Član 43.

Stručni ispit za inspektora sigurnosti plovidbe može polagati osoba
koja ispunjava uvjete u pogledu školske spreme i radnog iskustva utvrđene
posebnim propisom.

Stručni ispit za inspektora sigurnosti plovidbe polaže se pismeno ili
usmeno.

Član 44.

Inspektor sigurnosti plovidbe će biti razriješen od dužnosti:

1. ako pismeno zatraži da bude razriješen dužnosti inspektora;

2. ako bude pravomoćnom presudom osuđen na bezuvjetnu kaznu zatvorom
u trajanju dužem od šest mjeseci;

3. ako se utvrdi da nema sposobnosti za obavljanje dužnosti inspektora;

4. ako nadležni organ utvrdi da je zbog zdravstvenog stanja nesposoban
za obavljanje dužnosti inspektora.

Član 45.

Odluka o razrješavanju od dužnosti iz razloga navedenih u članu 44.
stavu 1. točki 3. i 4. ovoga zakona može se donijeti samo ako je prethodno
proveden odgovarajući postupak propisan samoupravnim općim aktom u kojem
su utvrđeni razlozi za razrješavanje i ako je u tom postupku inspektoru
sigurnosti plovidbe bilo omogućeno da se izjasni o razlozima za razrješavanje.

Kad ocijeni da su ispunjeni uvjeti za pokretanje postupka iz stava 1.
ovoga člana, rukovodilac organa inspekcije sigurnosti plovidbe dužan je
podnijeti obrazloženi prijedlog za pokretanje tog postupka.

Član 46.

Inspektor sigurnosti plovidbe dužan je o obavljanju pregleda prethodno
obavijestiti zapovjednika broda, odgovornu osobu radne ili druge organizacije
i organa uprave čiji se objekt pregledava, osim ako bi takva obavijest
mogla biti štetina za efikasno izvršenje odnosnog pregleda

Član 47.

Ako inspektor sigurnosti plovidbe utvrdi da propisi o sigurnosti plovidbe
broda, kao i propisi o zaštiti ljudskih života nisu uopće ili nisu pravilno
primijenjeni, naredit će brodaru odnosno zapovjedniku broda da u određenom
roku otkloni utvrđenu nepravilnost.

Ako se utvrđena nepravilnost ne otkloni u određenom roku, ili ako je
ta nepravilnost takve prirode da ugožava sigurnost plovidbe broda ili osoba
na njemu, inspktor sigurnosti plovidbe zabranit će brodu daljnju plovidbu
i oduzet će isprave o sposobnosti broda za plovidbu.

Član 48.

Ako inspektor sigurnosti plovidbe utvrdi da je stanje u lukama odnosno
pristaništima u pogledu njihovih operativnih i drugih obala, lukobrana,
potrebnih dubina, uređaja postrojenja i drugih objekata takvo da predstavlja
opasnost za sigurnost plovidbe broda ili osoba na njemu, naredit će korisniku
luke odnosno pristaništa da u određenom roku otkloni utvrđene nedostatke
ili poduzme odgovarajuće mjere.

Ako se radovi ili mjere iz stava 1. ovoga člana ne izvrše u određenom
roku, inspektor sigurnosti plovidbe može:

1. zabraniti pristajanje brodova određene velićine uz dio operativne
ili druge obale za koji je utvrđen nedostatak, dok ne bude omogućeno sigurno
pristajanje takvih brodova;

2. zabraniti upotrebu operativne ili druge obale ili određenog dijela,
kao i sidrišta koji neposredno ugrožava sigurnost brodova, osoba i stvari
prilikom ukrcavanja, iskrcavanja ili prekrcavanja;

3. zabraniti promet u luci odnosno pristaništu i sidrištu sve dok je
sigurnost plovidbe brodova i osoba na njima neposredno ugrožena zbog neodržavanja
lučkih odnosno pristanišnih objekata u ispravnom stanju ili potrebnih dubina.

Član 49.

Ako inspektor sigurnosti plovidbe utvrdi da je stanje plovnog puta,
ili objekta sigurnosti plovidbe na tom putu takvo da ugrožava sigurnost
plovidbe, naredit će organizaciji iz člana 7. ovoga zakona da u određenom
roku izvrši potrebne radove ili da poduzme odgovarajuće mjere za osposobljavanje
tog plovnog puta.

Ako radovi ili mjere iz stava 1. ovoga člana ne budu pravilno izvršeni
ili ne budu izvršeni u određenom roku, insjpektor sigurnosti plovidbe može
danju i noću ili samo noću zabraniti ili ograničiti plovidbu svih brodova
ili samo brodova određene veličine.

Član 50.

Ako inspektor sigurnosti plovidbe utvrdi da se izgradnja objekata koji
se grade na obalnom moru ili unutrašnjim vodama, odnosno na njihovim obalama
izvodi na način koji ugrožava sigurnost plovidbe, naredit će izvođaču radova
da privremeno obustavi daljnje radove.

Član 51.

Ako inspektor sigurnosti plovidbe utvrdi da član posade broda nema ovlaštenje
za obavljanje određenih poslova ili nerma valjane isprave o ukrcaju, naredit
će da se u određenom roku otkloni utvrđeni nedostatak.

Ako član posade iz stava 1. ovoga člana ne otkloni utvrđeni nedostatak,
inspektor sigurnosti plovidbe naredit će zapovjedniku broda da iskrca tog
člana posade.

Ako inspektor sigurnosti plovidbe utvrdi da je član posade broda ili
peljar pod utjecajem alkohola (član 30.) ili da je zbog drugih razloga
nesposoban za obavljanje poslova u vezi sa sigurnom plovidbom, naredit
će zapovjedniku broda da ga smijeni s dužnosti.

Ako inspektor sigurnosti plovidbe utvrdi da je zapovjednik broda ili
voditelj čamca pod utjecajem alkohola ili da je zbog drugih razloga nesposoban
za upravljanje brodom odnosno čamcem, ili ako brod iz razloga navedenih
u stavu 3. ovoga člana nema najmanji broj i sastav članova posade koji
su propisani za njegovu sigurnu plovidbu, zabranit će tom brodu odnosno
čamcu plovidbu dok ne prestanu razlozi radi kojih je zabrana plovidbe izdana.

Član 52.

Ako inspektor sigurnosti plovidbe utvrdi da je brod ukrcao veći broj
osoba, ili veću količinu tereta nego što je to dozvoljeno, ili da je teret
smješten tako da ugrožava sigurnost broda ili osoba na njemu, naredit će
da se iskrcaju prekobrojne osobe odnosno da se iskrca količina tereta iznad
dozvoljene odnosno da se teret smjesti na propisani način.

Ako zapovjednik broda ne izvrši naređenje iz stava 1. ovoga člana inspektor
sigurnosti plovidbe zabranit će brodu da isplovi odnosno zabranit će njegovu
daljnju plovidbu.

Član 53.

lnspektor sigurnosti plovidbe dužan je o utvrđenom stanju i poduzetim
mjerama iz člana 47. do 52. ovoga zakona pismeno izvijestiti zapovjednika
broda, brodara, korisnika luke odnosno pristaništa ili organizaciju iz
člana 7. ovoga zakona.

O utvrđenom stanju i poduzetim mjerama iz člana 47. stava 2. člana 48.
stava 2, člana 49. stava 2, člana 50. i člana 52. stava 2 ovoga zakona,
inspektor sigurnosti plovidbe dužan je pismeno obavijestiti republički
organ inspekcije sigurnosti plovidbe.

Član 54.

Korisnici luka odnosno pristaništa, organizacije iz člana 7. ovoga zakona,
brodarske i đruge organizacije udruženog rada, odgovorne osobe tih organizacija
i zapovjednici brodova dužni su omogućiti inspektoru sigurnosti plovidbe
nesmetano obavljanje poslova inspekcije, davati mu potrebne podatke i pružati
mu pomoć u osobama i sa tehničkim sredstvima kad mu je ona potrebna za
izvršenje određenog inspekcijskog posla.

Član 55.

U obavljanju inspekcijskih poslova službe sigurnosti plovidbe inspektor
sigurnosti plovidbe obavlja poslove iz svog djelokruga samostalno, donosi
rješenja i poduzima mjere predvidene zakonom, propisima donesenim na osnovi
zakona i drugim općim aktima.

Član 56.

Ako je za izvršenje određenog inspekcijskog posla ili drugih tehničkih
poslova u vezi s inspekcijom potrebna posebna stručnost, organ inspekcije
sigurnosti plovidbe može za izvršenje tih poslova ovlastiti odgovarajućeg
stručnjaka drugog organa ili organizacije.

Osoba iz stava 1. ovoga člana u obavljanju povjerenih poslova ima prava
i dužnosti inspektora sigurnosti plovidbe.

Član 57.

Za vrijeme plovidbe i boravka pomorskog broda van obalnog mora a broda
unutrašnje plovidbe van unutarnjih voda Socijalističke Federativne Republike
Jugoslavije, zapovjednik broda imade ovlaštenja koja su odredbama ovoga
zakona dana inspektoru sigurnosti plovidbe u pogledu nadzora nad stanjem
psihofizičkih svojstava i stupnja alkoholiziranosti članova posade broda
i poduzimanja odgovarajućih mjera.

Član 58.

Ako član posade broda odbije da postupi po naredbi zapovjednika broda
u smislu člana 57. ovoga zakona, o toj će se činjenici sastaviti zapisnik
o saslušanju člana posade broda, svjedoka, ili oštećenih te prikupiti i
drugi dokazi o svim značajnim okolnostima takvoga slučaja.

Nakon dolaska broda u prvu jugoslavensku luku odnosno pristanište, zapovjednik
broda će komisiji za prekršaje lučke kapetanije odnosno kapetanije pristaništa
u kojoj je brod upisan, podnijeti prijavu za pokretanje prekršajnog postupka
protiv člana posade broda te priložiti sve isprave kojima se dokazuje postojanje
prekršaja.

Član 59.

Protiv rješenja Inspektorata sigurnosti plovidbe u sastavu Ministarstva
pomorstva donešenog u prvom stepenu može se u roku 15 dana od dana primitka
rješenja izjaviti žalba Ministarstvu pomorstva.

U rješenju iz stava 1. ovoga člana može se odrediti da žalba ne odlaže
izvršenje rješenja ukoliko bi takvo odlaganje dovelo u opasnost sigurnost
plovidbe, ljudski život ili prouzročilo znatnu materijalnu štetu.

VII. POSTUPAK ZBOG POMORSKIH PREKRŠAJA I PREKRŠAJA UNUTARNJE
PLOVIDBE

Član 60.

Pomorski prekršaj odnosno prekršaj unutarnje plovidbe je povreda propisa
kojima se uređuju odnosi u obalnom moru, unutarnjim vodama, njihovim obalama,
lukama odnosno pristaništima i brodovima u vezi sa sigurnošću plovidbe
i zaštite ljudskih života, te sa prometom na moru i unutarnjim vodama.

Član 61.

Komisija za prekršaje kapetanije vodi postupak zbog pomorskih prekršaja
i prekršaja unutarnje plovidbe.

Komisija za prekršaje iz stava 1. ovoga člana može se osnovati i za
područje dviju ili više kapetanija.

Član 62.

Protiv rješenja komisije za prekršaje kapetanije može se izjaviti žalba
komisiji za prekršaje Ministarstva pomorstva odnosno Ministarstva prometa
i veza.

Član 63.

Komisija za prekršaje sastoji se od predsjednika i dva člana. Predsjedniku
i članovima komisije odreduju se zamjenici.

Predsjednik komisije za prekršaje i njegov zamjenik, kao i članovi komisije
i njihovi zamjenici imenuju se iz redova stručnih radnika kapetanije odnosno
Ministarstva pornorstva i Ministarstva prometa i veza ili iz drugih organa
i brodarskih organizacija.

Predsjednik, članovi komisije i njihovi zamjenici imenuju se na dvije
godine i mogu biti ponovno imenovani, a mogu se razriješiti dužnosti i
prije isteka mandata.

Komisiju za prekršaje kapetanije imenuje lučki kapetan odnosno kapetan
pristaništa, a komisiju za prekršaje Ministarstva pomorstva odnosno Ministarstva
prometa i veza imenuje ministar pomorstva odnosno ministar prometa i veza.

Komisiju za prekršaje iz člana 61. stava 2. ovoga zakona imenuju sporazumno
lučki kapetani odnosno kapetani pristaništa.

Član 64.

Postupak o pomorskim prekršajima i prekršajima unutarnje plovidbe vodi
se po propisima o prekršajima.

VIII. KAZNENE ODREDBE

Član 65.

Novčanom kaznom od 20,00 do 400,00 dinara kaznit će se za pomorski prekršaj
odnosno prekršaj unutarnje plovidbe organizacija udruženog rada ili druga
društvena pravna osoba:

1. ako ne plati naknadu za upotrebu odnosno korištenje objekata sigurnosti
plovidbe na republičkim plovnim putovima (član 8. stav 1):

2. ako vadi potonulu stvar a nije ovlaštena za njeno vadenje ili je
vadi bez dozvole kapetanije (član 32. stav 1);

3. ako ne izvrši naređenje kapetanije odnosno Ministarstva pomorstva
i Ministarstva prometa i veza da izvadi ili ukloni potonulu stvar koja
predstavlja ili može prouzrokovati smetnje ili opasnost za plovidbu ili
iskorištavanje prirodnih bogatstava obalnog mora ili unutarnjih voda, ili
ako zagađuje ili može zagaditi obalno more ili unutarnje vode (član 34.
i 36. stav 1);

4. ako ne omogući inspektoru sigurnosti plovidbe nesmetano obavljanje
poslova inspekcije ili mu ne pruži potrebne podatke i pomoć za izvršenje
određenog inspekcijskog posla (član 52).

Za prekršaj iz stava 1. ovoga člana kaznit će se i odgovorna osoba u
organizaciji udruženog rada ili u drugoj društvenoj pravnoj osobi odnosno
vlasnik broda kaznom od 5,00 do 25,00 dinara.

Za prekršaj iz stava 1. točke 1. ovoga člana kaznit će se građanin koji
je vlasnik čamca novčanom kaznom u iznosu od 5,00 do 20,00 dinara.

Član 66.

Novčanom kaznom od 5,00 do 50,00 dinara kaznit će se, za pomorski prekršaj
odnosno prekršaj unutarnje plovidbe organizacija udruženog rada ili druga
društvena pravna osoba:

1. ako njezin čamac plovi, a nije sposoban za plovidbu ili nije upisan
u evidenciju čamaca (član 14. i 17);

2. ako njezin čamac plovi, a nije baždaren (član 16);

3. ako ne upiše čamac u evidenciju čamaca (član 17);

4. ako njezin čamac upisan u evidenciju čamaca nema oznaku (član 20.
stav 1);

5. ako njezinim čamcem upravlja osoba koja nije osposobljena za upravljanje
čamcem (član 21 );

6. ako u propisanom roku ne podnese zahtjev za brisanje čamca iz evidencije
čamaca (član 23. stav 3);

7. ako njezin brod u javnom prijevozu odbije da primi na prijevoz osobu
ili stvar u granicama dozvoljene nosivosti broda (član 27);

8. ako ne obavijesti kapetaniju o početku, prekidu, nastavljanju ili
napuštanju radova na vađenju ili uklanjanju potonule stvari ili nasukanog
broda (član 35);

9. ako ne izvrši ili ne izvrši u određenom roku naređenje organa inspekcije
sigurnosti plovidbe (član 47. do 52).

Za prekršaj iz stava 1. ovoga člana kaznit će se i odgovorna osoba u
organizaciji udruženog rada ili drugoj društvenoj pravnoj osobi, odnosno
građanin koji je vlasnik broda, plutajućeg objekta ili čamca, kaznom od
5,00 do 20,00 dinara.

Član 67.

Novčanom kaznom od 5,00 do 50,00 dinara kaznit će se za pomorski prekršaj
odnosno prekršaj unutarnje plovidbe zapovjednik broda odnosno plovnog objekta
ili osoba koja ga zamjenjuje:

1.ako na brod u javnom prijevozu odbije da primi na prijevoz osobu ili
stvar u granicama dozvoljene nosivosti broda (član 27);

2. ako ne izvrši ili ne izvrši u određenom roku naređenje organa inspekcije
sigurnosti plovidbe (član 47, član 48. stav 2, član 49. stav 2, član 51.
stav 2, 3. i 4. i član 52);

3. ako ne omogući inspektoru sigurnosti plovidbe nesmetano obavljanje
poslova inspekcije ili mu ne pruži potrebne podatke i pomoć (član 54);

4. ako odbije podvrgnuti se ispitivanju pomoću odgovarajućih sredstava
ili aparata ili stručnom pregledu radi provjere ima li alkohola u organizmu
ili pokazuje li znake alkoholne poremećenosti odnosno nalazi li se pod
utjecajem droga ili psihoaktivnih lijekova (član 40. stav 2);

5. ako zapovijeda brodom ili upravlja čamcem dok se nalazi pod utjecajem
alkohola, ili postupi protivno zabrani inspektora sigurnosti plovidbe dok
ta zabrana traje (član 51. stav 4).

Za prekršaj iz stava 1. ovoga člana kaznit će se i voditelj čamca kaznom
od 5,00 do 25,00 dinara.

Za prekršaj iz stava 1. točke 4. ovoga člana član posade broda i peljar
kaznit će se novčanom kaznom od 5,00 do 30,00 dinara.

Uz kaznu za prekršaje iz ovoga člana ili za takve prekršaje izvršene
u povratu, može se zapovjedniku broda članu posade broda, peljaru i voditelju
čamca izreći i zaštitna mjera zabrane obavljanja odgovarajućih poslova
u vezi sa sigurnom plovidbom oduzimanja ovlaštenja odnosno uvjerenja u
trajanju od tri mjeseca do jedne godine.

Komisija za prekršaje lučke kapetanije odnosno kapetanije pristaništa
može, na prijedlog zainteresirane osobe, i bez izricanja kazne izreći zaštitnu
mjeru iz stava 4. ovoga člana, ako se dokaže da se zapovjednik broda, član
posade broda, peljar i voditelj čamca već duže vremena nalazi u stanju
ovisnosti o stalnoj upotrebi alkohola, droga ili psihoaktivnih lijekova,
sve dok ta ovisnost traje.

Član 68.

Novčanom kaznom od 5,00 do 25,00 dinara kaznit će se za pomorski prekršaj
odnosno prekršaj unutarnje plovidbe voditelj čamca:

1. ako upravlja čamcem koji nije sposoban za plovidbu ili nije upisan
u evidenciju čamaca (član 14. i 17);

2. ako upravlja čamcem koji nije baždaren (član 16);

3. ako upravlja čamcem upisanim u evidenciju čamaca koji nema oznaku
(član 20. stav 1);

4. ako upravlja čamcem za privredne i javne svrhe, a ne udovoljava uvjetima
o zdravstvenoj sposobnosti u pogledu vida i sluha (član 21. stav 2).

Član 69.

Novčanom kaznom od 1,50 do 20,00 dinara kaznit će se za pomorski prekršaj
odnosno prekršaj unutarnje plovidbe građanin :

1. ako upravlja čamcem, a nije osposobljen za upravljanje čamcem (član
21. stav 1 );

2. ako čamcem, koji je kraći od tri metra, istovremeno prevozi više
od još jedne osobe (član 22).

Član 70.

Ako inspektor sigurnosti plovidbe utvrdi da je povrijeđen propis o sigurnosti
plovidbe za koju povredu je utvrđena novčana kazna u rasponu, može i sam
donijeti rješenje o prekršaju bez saslušanja okrivljenog (skraćeni postupak)
s tim da može izreći novčanu kaznu u najnižem iznosu koji je propisan za
taj prekršaj.

Za prekršaje za koje je propisima o sigurnosti plovidbe propisana novčana
kazna u utvrđenom iznosu, inspektor sigurnnsti plovidbe naplatit će kaznu
od osobe koju zatekne u izvršenju prekršaja i o naplaćenoj kazni izdati
potvrdu učiniocu prekršaja.

IX. PRELAZNE I ZAVRŠNE ODREDBE

Član 71.

Ministar pomorstva odnosno ministar prometa i veza donijet će bliže
propise o:

1. načinu i uvjetima plovidbe u predjelu rta Marlera, Vela Vrata, u
Pašmanskom tjesnacu, u prolazu u šibensku luku, rijekom Neretvom i Zrmanjom,
te rijekom Savom od Siska do Jasenovca;

2. načinu upisa čamaca u evidenciju čamaca, obrazac evidencije čamaca,
kao i isprave i knjige koje se vode uz evidenciju čamaca;

3. sposobnosti čamaca za plovidbu i načini utvrđivanja sposobnosti čamaca
za plovidbu;

4. načinu određivanja imena i oznake čamaca:

5. načinu postavljanja i obilježavanja pontonskih mostova, te uvjetima
plovidbe kroz otvore tih mostova:

6. načinu i postupku prijavljivanja rođenja i smrti, nalaska napuštenog
novorođenog djeteta, čuvanja izjave posljednje volje i postupku s imovinom
osoba umrlih na brodu;

7. nadležnosti kapetanije za upis brodova;

8. nadležnosti kapetanije za izdavanje pomorskih i brodarskih knjižica
odnosno dozvola za ukrcanje;

9. naknadi za obavljanje baždarenja čamaca;

10. programu stručnog ispita za inspektora sigurnosti plovidbe, sastavu
ispitne komisije pred kojom se polaže ispit i načinu pruvođenja ispita;

11. sadržaju stručnog dijela programa ispita za stjecanje zvanja članova
posade pomorskih brodova i brodova unutarnje plovidbe, trgovačke mornarice,
načinu osnivanja, sastavu i radu ispitne komisije, obliku ovlaštenja za
obavljanje određenih poslova na brodu i o nadležnosti organa za izdavanje
tih ovlaštenja.

Ministar pomorstva odnosno ministar prometa i veza može u propisima
iz stava 1. točke 1. do 6. ovoga člana utvrditi pomorske prekršaje i prekršaje
unutarnje plovidbe i propisati novčane kazne za te prekršaje.

Član 72.

Rukovodilac republičkog organa uprave nadležnog za poslove prometa donijet
će propise iz člana 67. stava 1. Zakona o sigurnosti plovidbe na moru i
unutarnjim vodama ("Narodne novine", br. 40/78) u roku godine
dana od dana njegova stupanja na snagu.

Član 73.

Do donošenja propisa iz člana 67. stava 1. točke 1. do 7. Zakona o sigurnosti
plovidbe na moru i unutarnjim vodama ("Narodne novine", br. 40/78)
primjenjivat će se kao republički propisi:

1. Pravilnik o pontonskim mostovima preko plovnih rijeka i prolazu brodova
i drugih plovnih objekata kroz pontonski most ("Službeni list FNRJ",
br. 2/46);

2. Pravilnik o prijavljivanju rođenja i smrti, o primanju izjave posljednje
volje i o postupku s imovinom osoba umrlih na brodovima trgovačke mornarice
("Službeni list

FNRJ", br. 109/49);

3. Pravilnik o registriranju plovila unutarnje plovidbe ("Službeni
list FNRJ",, br. 52/50);

4. Pravilnik o upisu pomorskih čamaca ("Službeni list SFRJ",
br. 38/65);

5. Pravilnik o postupanju u slučaju rođenja i smrti, nalaska napuštenog
novorođenog djeteta i prijema testamenta na čuvanje na plovilu unutarnje
plovidbe ("Službeni list

SFRJ", br. 38/66);

6. Naredba o ogranićenju plovidbe u predjelu rta Marlera ("Službeni
list SFRJ", br. 1/60):

7. Naredba o plovidbi brodova i čamaca kroz Pašmanski kanal ("Službeni
list SFRJ", br. 12/65);

8. Naredba o nadležnosti određenih lučkih kapetanija za upis pomorskih
brodova ("Službeni list SFRJ", br. 36/65);

9. Naredba o prolaženju pomorskih brodova kroz Kanal sv. Ante kod Šibenika
("Službeni list SFRJ", br. 23/67);

10. Naredba o plovidbi rijekom Neretvom ("Službeni list SFRJ",
br. 17/68).

Do donošenja propisa iz točke 3. i 10. stava 1. člana 67. Zakona o sigurnosti
plovidbe na moru i unutarnjim vodama ("Narodne novine",br. 40/78)
i dalje će se primjenjivati Pravilnik o utvrđivanju sposobnosti čamaca
za plovidbu ("Narodne novine",br. 23/73 i 25/74) osim odredaba
člana 44. stava 1. točke 1. i 6. odnosno Program općeg dijela stručnog
ispita za položajna zvanja za koja se traži visoka, viša i srednja stručna
sprema ("Narodne novine", br. 21/71 i 2/74) i Program posebnog
dijela stručnog ispita za inspektora sigurnosti plovidbe ("Narodne
novine", br. 21/71).

Član 74.

Stupanjem na snagu Zakona o sigurnosti plovidbe na moru i unutarnjim
vodama ("Narodne novine", br. 40/78) prestaje važiti točka 4.
i 5. stava 2. člana 23a. Zakona o lučkim kapetanijama i kapetanijama pristaništa
("Narodne novine", br. 12/69 i 10/77).

Član 75.

Republički organ uprave nadležan za poslove prometa donijet će propise
iz člana 67. stava 1. točke 11. Zakona o sigurnosti plovidbe na moru i
unutarnjim vodama u roku šest mjeseci od dana stupanja na snagu Zakona
o izmjenama i dopunama Zakona o sigurnosti plovidbe na moru i unutarnjim
vodama ("Narodne novine", br. 28/83).

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)

Pročišćeni tekst, NN 55/1990-1069